MUNICIPIUL CRAIOVA
CONSILIUL LOCAL AL MUNICIPIULUI CRAIOVA   
       HOTĂRÂREA NR.55
privind modificarea Regulamentului  referitor la aplicarea taxei pentru parcarea autovehiculelor pe domeniul public al municipiului Craiova, aprobat prin
Hotărârea Consiliului Local al Municipiului Craiova nr.31/2017 

Consiliul Local al Municipiului Craiova, întrunit în şedinţa ordinară din data de 23.02.2017;
Având în vedere raportul nr.19371/2017, întocmit de către Direcţia Impozite şi Taxe şi Direcţia Servicii Publice, privind modificarea Regulamentului  referitor la aplicarea taxei pentru parcarea autovehiculelor pe domeniul public al municipiului Craiova, aprobat prin Hotărârea Consiliului Local al Municipiului Craiova nr.31/2017; 
     În conformitate cu prevederile Ordonanţei de Urgenţă a Guvernului nr.21/2004 privind Sistemul Naţional de Management al Situaţiilor de Urgenţă, Legea nr.51/2006 a serviciilor comunitare de utilităţi publice şi Legii nr.92/2007 a serviciilor de transport public local, cu modificările şi completările ulterioare; 
      În temeiul art.36 alin.2 lit.c şi d coroborat cu alin.4 lit. c, art.45 alin.2, lit.c, art. 119 şi art.61 alin.2, art.115, alin.1, lit.b din Legea nr.215/2001, republicată, privind administraţia publică locală;
HOTĂRĂŞTE:
Art.1. Se aprobă modificarea Regulamentului privind aplicarea taxei pentru parcarea autovehiculelor pe domeniul public al municipiului Craiova, aprobat prin Hotărârea Consiliului Local al Municipiului Craiova nr.31/2017, după cum urmează:

               I.  Art.13 alin.1 se modifică şi va avea următorul conţinut:

„ (1)  Persoanele fizice şi juridice cu domiciliul/sediul/reşedinţa în municipiul Craiova care au în proprietate autovehiculele înregistrate în evidenţa fiscală a Direcţiei Impozite şi Taxe a Municipiului Craiova, care utilizează în mod curent  parcările de pe domeniul public, cu excepţia celor prevăzute la secţiunea 2.2 Parcarea pe domeniul public cu plată prin SMS, semnalizată cu indicatorul „Parcare cu plată”,  au obligaţia de a achita taxa de parcare şi de a solicita  eliberarea vinietei. ”

        II. La art.13 se introduc două noi alineate, care vor avea următorul conţinut :

„ (3) Utilizarea domeniului public de către autovehiculele din parcul auto al autorităţilor şi organismelor din componenţa Sistemului Naţional de Management al Situaţiilor de Urgenţă prevăzut în O.U.G. nr 21/2004 privind Sistemul Naţional de Management al Situaţiilor de Urgenţă, cu modificările şi completările ulterioare, care utilizează locurile publice pentru prevenirea şi gestionarea situaţiilor de urgenţă, asigurarea şi coordonarea resurselor umane, materiale, financiare şi de altă  natură necesare restabilirii stării de normalitate,  nu se consideră parcare curentă pe domeniul public ”.
„ (4) Utilizarea domeniului public de către autovehiculele aparţinând operatorilor de transport şi trasportatorilor autorizaţi, în exercitarea serviciului de transport public local conform Legii 92/2007 a serviciilor de transport public local, cu modificările şi completările ulterioare, nu se consideră parcare curentă pe domeniul public ”.
Art.2. Primarul municipiului Craiova, prin structurile funcţionale: Serviciul Administraţiei Publică Locală, Direcţia Impozite şi Taxe, Direcţia Servicii Publice şi Poliţia Locală Craiova a Municipiului Craiova vor duce la îndeplinire prevederile prezentei hotărâri.

